Դեկլան Ռայս

Դեկլան Ռայս (անգլ.՝ Declan Rice, հունվարի 14, 1999(1999-01-14), Քինգսթոն ապոն Թեմս, Քինգսթոն ափոն Թեմզ, Մեծ Լոնդոն), իռլանդացի պրոֆեսիոնալ ֆուտբոլիստ։ Ներկայումս հանդես է գալիս Վեստ Հեմ Յունայթեդի և Անգլիայի ազգային հավաքականի կազմում։ Խաղում է հենակետային կիսապաշտպանի դիրքում։


== Ակումբային կարիերա ==


=== Վեստ Հեմ Յունայթեդ ===
Ֆուտբոլիստի կարիերան Ռայսը սկսել է Չելսիում։ 2014 թվականին նա միացավ Վեստ Հեմ Յունայթեդի ակադեմիային։ Իր առաջին պայմանագիրը կնքեց 2015 թվականի դեկտեմբերիի 16-ին։ Իր պրոֆեսիոնալ դեբյուտը Ռայսը նշեց 2017 թվականի մայիսի 21-ին՝ փոխարինելով Էդիմիլսոն Ֆերնանդեշին Բարնլիի դեմ խաղում։ Առաջին հանդիպումը թիմի մեկնարկային կազմում անցկացրեց օգոստոսի 19-ին՝ Սաութհեմպտոնի դեմ խաղում։ 2018 թվականի ապրիլին Ռայսը ճանաչվեց Վեստ Հեմի 2017-18 մրցաշրջանի երկրորդ լավագույն ֆուտբոլիստ՝ զիջելով միայն Մարկո Արնաուտովիչին։ Այս մրցաշրջանում նա անցկացրեց 31 հանդիպում։
2018 թվականի դեկտեմբերի 22-ին՝ Ուոտֆորդի դեմ խաղում Ռայսը անցկացրեց իր 50-րդ հանդիպումը Վեստ Հեմ Յունայթեդի կազմում՝ դառնալով առաջին մինչև 20 տարեկան ֆուտբոլիստը Մայքլ Կարիկից հետո, ով հասել է այսպիսի արդյունքի։ Դեկտեմբերի 28-ին անգլիացին երկարաձգեց իր պայմանագիրը ակումբի հետ մինչև 2024 թվականը։ Իր առաջին գոլը պրոֆեսիոնալ կարիերայում խփեց 2019 թվականի հունվարի 12-ին՝ Արսենալի դեմ խաղում։ Մարտի 2-ին նա գոլ խփեց Նյուքասլ Յունայթեդի դեմ խաղում՝ օգնելով իր թիմին հաղթել 2-0 հաշվով։ 2018-19 մրցաշրջանում Ռայսը անցկացրեց 38 հանդիպում՝ դառնալով 2 գոլի հեղինակ և երրորդ տարին անընդմեջ ճանաչվելով Վեստ Հեմի տարվա լավագույն երիտասարդ ֆուտբոլիստ։
Վեստ Հեմ Յունայթեդի ավագի թևկապով Ռայսը առաջին անգամ խաղադաշտ դուրս եկավ 2019 թվականի դեկտեմբերի 28-ին՝ Լեսթեր Սիթիի դեմ խաղում։


== Միջազգային կարիերա ==
Ռայսը իրավասու էր ներկայացնել Իռլանդիան ու Անգլիան միջազգային ասպարեզում և հանդես է եկել Իռլանդիայի տարբեր տարիքային երիտասարդական հավաքականներում։ 2017 թվականի մարտի 19-ին նա ճանաչվեց Իռլանդիայի տարվա լավագույն մինչև 17 տարեկան ֆուտբոլիստ։ Իռլանդիայի ազգային հավաքական Ռայսը առաջին անգամ հրավիրվեց 2017 թվականի մայիսի 23-ին՝ Մեքսիկայի, Ուրուգվայի և Ավստրիայի դեմ խաղերի համար, սակայն այս հանդիպումներում խաղադաշտ դուրս չեկավ։ 2018 թվականի մարտի 18-ին նա ճանաչվեց Իռլանդիայի տարվա լավագույն մինչև 19 տարեկան ֆուտբոլիստ։ Իր դեբյուտը ազգային հավաքականում նշեց մարտի 23-ին՝ Թուրքիայի դեմ ընկերական խաղում։
2018 թվականի օգոստոսին Ռայսը դուրս մնաց Իռլանդիայի հավաքականի կազմից, քանի որ նրանով հետաքրքրված էր Անգլիան և նա չէր կողմնորոշվել, թե որ երկրի հավաքականի կազմում է ցանկանում շարունակել խաղալ։ 2019 թվականի փետրվարի 13-ին Ռայսը պաշտոնապես հայտարարեց, որ որոշել է հանդես գալ Անգլիայի հավաքականի կազմում։ Անգլիայի ազգային հավաքական նա առաջին անգամ հրավիրվեց մարտին՝ Չեխիայի և Չեռնոգորիայի դեմ խաղերի համար։ Իր դեբյուտը նշեց մարտի 22-ին՝ փոխարինելով Դելե Ալիին Չեխիայի դեմ խաղում։
2019 թվականի հունիսին Ռայսը մասնակցեց ՈՒԵՖԱ Ազգերի Լիգայի եզրափակիչ փուլին՝ օգնելով Անգլիային զբաղեցնել 3-րդ հորիզոնականը այս մրցաշարում։


== Կարիերայի վիճակագրություն ==


=== Ակումբային վիճակագրություն ===
2019 թվականի դեկտեմբերի 30-ի դրությամբ


=== Միջազգային վիճակագրություն ===
2019 թվականի դեկտեմբերի 30-ի դրությամբ


== Նվաճումներ ==


=== Միջազգային ===
Անգլիա

ՈՒԵՖԱ Ազգերի Լիգա. երրորդ տեղ. 2018–19


=== Անհատական ===
Վեստ Հեմի տարվա լավագույն երիտասարդ ֆուտբոլիստ. 2017, 2018, 2019
London Football Awards տարվա լավագույն երիտասարդ ֆուտբոլիստ. 2019
Իռլանդիայի տարվա լավագույն մինչև 17 տարեկան ֆուտբոլիստ. 2017
Իռլանդիայի տարվա լավագույն մինչև 19 տարեկան ֆուտբոլիստ. 2018
Իռլանդիայի տարվա լավագույն երիտասարդ ֆուտբոլիստ. 2018


== Ծանոթագրություններ ==


== Արտաքին հղումներ ==
Ռայսի պաշտոնական Տվիտերի էջը
Ռայսի պաշտոնական Ինստագրամի էջը
Ռայսը transfermarkt-ում
Ռայսը soccerbase.com-ում
Ռայսը WhoScored.com կայքում
Ռայսը Վեստ Հեմ Յունայթեդի պաշտոնական կայքում
Ռայսը Պրեմիեր Լիգայի պաշտոնական կայքում
Ռայսը ՈՒԵՖԱ-ի պաշտոնական կայքում
Ռայսը Անգլիայի ֆուտբոլի ասոցիացիայի կայքում
Ռայսը Իռլանդիայի ֆուտբոլի ասոցիացիայի կայքում